CELEX: 22008D0095
Language: el
Date: 2008-09-26 00:00:00
Title: Απόφαση της Μεικτής Επιτροπής του ΕΟΧ αριθ. 95/2008, της 26ης Σεπτεμβρίου 2008 , για την τροποποίηση του παραρτήματος I (Κτηνιατρικά και φυτοϋγειονομικά θέματα) της συμφωνίας για τον ΕΟΧ

20.11.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 309/12
            
         
      ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
   αριθ. 95/2008
   της 26ης Σεπτεμβρίου 2008
   για την τροποποίηση του παραρτήματος I (Κτηνιατρικά και φυτοϋγειονομικά θέματα) της συμφωνίας για τον ΕΟΧ
   Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
   Έχοντας υπόψη:
   τη συμφωνία για τον Ευρωπαϊκό Οικονομικό Χώρο, όπως τροποποιήθηκε με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής «η συμφωνία», και ιδίως το άρθρο 98,
   Εκτιμώντας τα ακόλουθα:
   
               (1)
            
            
               Το παράρτημα I της συμφωνίας τροποποιήθηκε με την απόφαση της Μεικτής Επιτροπής του ΕΟΧ αριθ. 42/2008 της 25ης Απριλίου 2008 (1).
            
         
               (2)
            
            
               Ο κανονισμός (ΕΚ) αριθ. 688/2006 της Επιτροπής, της 4ης Μαΐου 2006, για την τροποποίηση των παραρτημάτων ΙΙΙ και ΧΙ του κανονισμού (ΕΚ) αριθ. 999/2001 του Ευρωπαϊκού Κοινοβουλίου και του Συμβουλίου σχετικά με την επιτήρηση των μεταδοτικών σπογγωδών εγκεφαλοπαθειών και του ειδικού υλικού κινδύνου στα βοοειδή στη Σουηδία (2) πρέπει να ενσωματωθεί στη συμφωνία.
            
         
               (3)
            
            
               Ο κανονισμός (ΕΚ) αριθ. 722/2007 της Επιτροπής, της 25ης Ιουνίου 2007, για την τροποποίηση των παραρτημάτων II, V, VI, VIII, IX και ΧΙ του κανονισμού (ΕΚ) αριθ. 999/2001 του Ευρωπαϊκού Κοινοβουλίου και του Συμβουλίου για τη θέσπιση κανόνων πρόληψης, καταπολέμησης και εξάλειψης ορισμένων μεταδοτικών σπογγωδών εγκεφαλοπαθειών (3) πρέπει να ενσωματωθεί στη συμφωνία.
            
         
               (4)
            
            
               Ο κανονισμός (ΕΚ) αριθ. 727/2007 της Επιτροπής, της 26ης Ιουνίου 2007, για την τροποποίηση των παραρτημάτων I, III, VII και X του κανονισμού (ΕΚ) αριθ. 999/2001 του Ευρωπαϊκού Κοινοβουλίου και του Συμβουλίου για τη θέσπιση κανόνων πρόληψης, καταπολέμησης και εξάλειψης ορισμένων μεταδοτικών σπογγωδών εγκεφαλοπαθειών (4) πρέπει να ενσωματωθεί στη συμφωνία.
            
         
               (5)
            
            
               Ο κανονισμός (ΕΚ) αριθ. 1275/2007 της Επιτροπής, της 29ης Οκτωβρίου 2007, για τροποποίηση του παραρτήματος IX του κανονισμού (ΕΚ) αριθ. 999/2001 του Ευρωπαϊκού Κοινοβουλίου και του Συμβουλίου για τη θέσπιση κανόνων πρόληψης, καταπολέμησης και εξάλειψης ορισμένων μεταδοτικών σπογγωδών εγκεφαλοπαθειών (5) πρέπει να ενσωματωθεί στη συμφωνία.
            
         
               (6)
            
            
               Η απόφαση 2007/667/ΕΚ της Επιτροπής, της 15ης Οκτωβρίου 2007, για την έγκριση της χρήσης βοοειδών που διατρέχουν κίνδυνο έως το τέλος της παραγωγικής τους ζωής στη Γερμανία ύστερα από επίσημη επιβεβαίωση της παρουσίας της ΣΕΒ (6) πρέπει να ενσωματωθεί στη συμφωνία.
            
         
               (7)
            
            
               Η παρούσα απόφαση εφαρμόζεται στην Ισλανδία χωρίς την ύπαρξη της μεταβατικής περιόδου που ορίζεται στην παράγραφο 2 του εισαγωγικού μέρους του κεφαλαίου Ι του παραρτήματος Ι.
            
         
               (8)
            
            
               Η παρούσα απόφαση δεν εφαρμόζεται στο Λιχτενστάιν,
            
         ΑΠΟΦΑΣΙΖΕΙ:
   Άρθρο 1
   Το κεφάλαιο I του παραρτήματος I της συμφωνίας τροποποιείται ως εξής:
   
               1.
            
            
               Οι ακόλουθες περιπτώσεις προστίθενται στο σημείο 12 [κανονισμός (ΕΚ) αριθ. 999/2001 του Ευρωπαϊκού Κοινοβουλίου και του Συμβουλίου] του μέρους 7.1:
               
                           «—
                        
                        
                           
                              32006 R 0688: Κανονισμός (ΕΚ) αριθ. 688/2006 της Επιτροπής της 4ης Μαΐου 2006 (ΕΕ L 120 της 5.5.2006, σ. 10),
                        
                     
                           —
                        
                        
                           
                              32007 R 0722: Κανονισμός (ΕΚ) αριθ. 722/2007 της Επιτροπής της 25ης Ιουνίου 2007 (ΕΕ L 164 της 26.6.2007, σ. 7),
                        
                     
                           —
                        
                        
                           
                              32007 R 0727: Κανονισμός (ΕΚ) αριθ. 727/2007 της Επιτροπής της 26ης Ιουνίου 2007 (ΕΕ L 165 της 27.6.2007, σ. 8),
                        
                     
                           —
                        
                        
                           
                              32007 R 1275: Κανονισμός (ΕΚ) αριθ. 1275/2007 της Επιτροπής, της 29ης Οκτωβρίου 2007 (ΕΕ L 284 της 30.10.2007, σ. 8).»
                        
                     
         
               2.
            
            
               Το κείμενο προσαρμογής Α στο σημείο 12 [κανονισμός (ΕΚ) αριθ. 999/2001 του Ευρωπαϊκού Κοινοβουλίου και του Συμβουλίου] του μέρους 7.1 τροποποιείται ως εξής:
               «Στο παράρτημα ΙΙΙ, κεφάλαιο Α, μέρος Ι, προστίθεται το ακόλουθο σημείο:
               
                           2.3.
                        
                        
                           Κατά παρέκκλιση του σημείου 2.2, και όσον αφορά τα βοοειδή που γεννώνται, εκτρέφονται και σφάζονται στην επικράτειά της, η Νορβηγία μπορεί να αποφασίσει την εξέταση μόνο τυχαίου δείγματος. Το δείγμα πρέπει να περιλαμβάνει τουλάχιστον 10 000 ζώα ανά έτος.»
                        
                     
         
               3.
            
            
               Το κείμενο της προσαρμογής Γ στο σημείο 12 [κανονισμός (ΕΚ) αριθ. 999/2001 του Ευρωπαϊκού Κοινοβουλίου και του Συμβουλίου] του μέρους 7.1 διαγράφεται.
            
         
               4.
            
            
               Υπό τον τίτλο «ΠΡΑΞΕΙΣ ΤΙΣ ΟΠΟΙΕΣ ΟΙ ΧΩΡΕΣ ΤΗΣ ΕΖΕΣ ΚΑΙ Η ΕΠΟΠΤΕΥΟΥΣΑ ΑΡΧΗ ΤΗΣ ΕΖΕΣ ΘΑ ΛΑΒΟΥΝ ΔΕΟΝΤΩΣ ΥΠΟΨΗ», μετά το σημείο 41 του μέρους 7.2 (απόφαση 2007/411/ΕΚ της Επιτροπής), παρεμβάλλεται το ακόλουθο σημείο:
               
                           «41α.
                        
                        
                           
                              32007 D 0667: Απόφαση 2007/667/ΕΚ της Επιτροπής, της 15ης Οκτωβρίου 2007, για την έγκριση της χρήσης βοοειδών που διατρέχουν κίνδυνο έως το τέλος της παραγωγικής τους ζωής στη Γερμανία ύστερα από επίσημη επιβεβαίωση της παρουσίας της ΣΕΒ (ΕΕ L 271 της 16.10.2007, σ. 16).»
                        
                     
         Άρθρο 2
   Τα κείμενα των κανονισμών (ΕΚ) αριθ. 688/2006, (ΕΚ) αριθ. 722/2007, (ΕΚ) αριθ. 727/2007 και (ΕΚ) αριθ. 1275/2007, καθώς και της απόφασης 2007/667/ΕΚ στην ισλανδική και στη νορβηγική γλώσσα που δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
   Άρθρο 3
   Η παρούσα απόφαση αρχίζει να ισχύει στις 27 Σεπτεμβρίου 2008, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας (7).
   Άρθρο 4
   Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
   
      Βρυξέλλες, 26 Σεπτεμβρίου 2008.
      
         
            Για τη Μεικτή Επιτροπή του ΕΟΧ
         
         
            Ο Πρόεδρος
         
         Η Α.Υ. Ο Πρίγκιπας Νικόλαος του ΛΙΧΤΕΝΣΤΑΪΝ
         
      
   
   
      (1)  ΕΕ L 223 της 21.8.2008, σ. 33.
   
      (2)  ΕΕ L 120 της 5.5.2006, σ. 10.
   
      (3)  ΕΕ L 164 της 26.6.2007, σ. 7.
   
      (4)  ΕΕ L 165 της 27.6.2007, σ. 8.
   
      (5)  ΕΕ L 284 της 30.10.2007, σ. 8.
   
      (6)  ΕΕ L 271 της 16.10.2007, σ. 16.
   
      (7)  Έχουν αναφερθεί συνταγματικές απαιτήσεις.